Michel Estevan

Michel Estevan (s. 28. syyskuuta 1961) on ranskalainen jalkapallovalmentaja ja entinen puolustaja. Kesästä 2016 lähtien hän on toiminut LB Châteauroux'n päävalmentajana.

Ura pelaajana

Estevan aloitti jalkapalloilijan uransa AC Arles'n joukkueessa 1978. Juniorina oppinsa FC Tarascon'ssa ammentanut puolustaja siirtyi kaksi vuotta myöhemmin pääsarjassa pelanneeseen Nîmes Olympiqueen, mutta seura putosi Division 2:een jo seuraavana vuonna. Hän palasi takaisin AC Arles'en 1982. Hän ei enää tämän jälkeen pelannut Ranskan korkeimmalla sarjatasolla ja lopetti uransa pienen Stade Beaucairois'n pelaajavalmentajana vuonna 1994.

Ura valmentajana

Valmennusuransa Estevan aloitti 1991 Stade Beaucairois'n pelaajavalmentajana. Lopetettuaan aktiiviuransa 1994 hän jatkoi edelleen seuran päävalmentajan tehtävissä. Pitkä pesti Ranskan amatöörisarjassa (CFA) pelanneessa seurassa päättyi kaudella 2001/02 nousuun Nationaliin. Menestyskauden jälkeen Estevan siirtyi FC Martigues'n peräsimeen ja johdatti seuran Nationalin viidenneksi. Lisäksi hänen johdollaan Martigues eteni Coupe de Francessa aina puolivälieriin saakka kaudella 2002/03. Talousvaikeuksien vuoksi seura kuitenkin pudotettiin kauden jälkeen CFA:han ja Estevan jätti tehtävänsä kauden jälkeen. Hän palasi seuran päävalmentajaksi vielä helmikuussa 2004, mutta sai lähteä jo saman vuoden marraskuussa.

Vuonna 2005 Estevan palasi entiseen seuraansa AC Arles'een päävalmentajaksi. Hänen johdollaan seura nousi keväällä 2006 CFA2:sta CFA:han ja seuraavana vuonna amatöörimestarina Nationaliin. Debyyttikausi kolmannella sarjatasolla päättyi kahdeksanteen tilaan, mutta jo kaudella 2008/09 Estevan johdatti joukkueensa kolmanneksi ja nousuun Ligue 2:een. 

Kaudella 2009/10 Estevan jatkoi Arles'n kanssa loistavia otteita ja nosti seuran kauden päätteeksi liigaan ensimmäistä kertaa Arles'n historiassa. Joulukuussa 2009 hänet palkittiin Ligue 2:n vuoden valmentajana. Football : Estevan sacré meilleur entraîneur de L2 Menestyksestä ja historiallisesta liiganoususta huolimatta seurajohto päätti yhteistyön Estevan'n kanssa kesäkuun lopussa. Estevan viré (officiel)  Muutama päivä myöhemmin seurajohto kuitenkin ilmoitti Estevan'n kanssa käytyjen keskustelujen jälkeen, että valmentaja jatkaa seurassa. Estevan reste 

Syyskuun puolivälissä 2010 AC Arles ilmoitti, että päävalmentaja Estevan on siirretty toistaiseksi sivuun valmentajan tehtävistä. Hänen asemansa ratkaistaan lopullisesti 18. syyskuuta pelatun Olympique Marseille -ottelun jälkeen. Estevan'n johdolla Arles on hävinnyt kaikki kauden liigaottelut. Arles-Avignon part ways with Estevan...for now Lopulta hänet erotettiin ja seuraajaksi palkattin bosnialainen Faruk Hadžibegić. Hadzibegic débarque

Estevan palasi valmennsutehtäviin vuoden 2011 alussa, kun Ligue 2:n keskikastissa majaileva US Boulogne palkkasi hänet päävalmentajaksi. Estevan débarque à Boulogne Estevan ei onnistunut enää nostamaan seuraa nousutaisteluun, vaan sijoitus oli kahdeksas. Kausi 2011/12 alkoi Boulognen osalta surkeasti ja lopulta Estevan sai potkut lokakuussa 2011 seuran majaillessa 10 kierroksen jälkeen sarjan toiseksi viimeisenä. Estevan limogé 

Kesällä 2012 Estevanista tuli Nationalissa pelanneen Fréjus-Saint-Raphaëlin päävalmentaja. Debyyttikaudellaan Estevan luotsasi Fréjus-Saint-Raphaëlin sarjassa neljänneksi ja nousu Ligue 2:een jäi vain pisteen päähän. Seuraavilla kausilla seuran sijoitus painui sarjan keskikastiin ja Estevan jätti seuran kesällä 2015.Source : Fréjus : Le club officialise le départ de Michel Estevan Fréjus : Le club officialise le départ de Michel Estevan 

Kesäkuussa 2016 Estevan palasi valmennustehtäviin, kun hänestä tuli LB Châteauroux'n päävalmentaja.National : Michel Estevan nouvel entraîneur de Châteauroux

Meriitit valmentajana

 Ligue 2
Pronssia: 2010
 National
Pronssia: 2009
 CFA Group B: 2008
Hopeaa: 2002

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1961 syntyneet
Luokka:Elävät henkilöt